Babelscape/SREDFM huggingface dataset:
Κράτης ο Αθηναίος

Ο Κράτης ο Αθηναίος (πέθανε μεταξύ 268 π.Χ. και 265 π.Χ.) ήταν αρχαίος Έλληνας φιλόσοφος, γιος του Αντιγένους του δήμου των Θριασίων.

Ο Κράτης υπήρξε μαθητής, αλλά και φίλος του Πολέμωνα, και τον διαδέχθηκε ως σχολάρχης της Ακαδημίας Πλάτωνος, ίσως γύρω στο 270 π.Χ.. Η στενή φιλία Κράτητος και Πολέμωνος ήταν διάσημη στην αρχαιότητα, και ο Διογένης ο Λαέρτιος έχει διασώσει ένα επίγραμμα του ποιητή Ανταγόρα κατά το οποίο οι δυο φίλοι τάφηκαν σε κοινό τάφο. Οι σημαντικότεροι από τους μαθητές του Κράτητος ήταν οι Αρκεσίλαος, Θεοδώρειος (ιδρυτής ομώνυμης αίρεσης) και ο Βίων ο Βορυσθενίτης. Τα γραπτά έργα του Κράτητος έχουν χαθεί. Ο Διογένης ο Λαέρτιος αναφέρει ότι έγραψε για φιλοσοφικά θέματα, κωμωδίες και ρητορικούς λόγους, αλλά οι τελευταίοι γράφτηκαν μάλλον από τον ομώνυμο ρήτορα από τις Τράλλεις
Ευαίοι

Οι Ευαίοι ήταν αρχαίος βιβλικός λαός που αναφέρεται στη Παλαιά Διαθήκη. Τους Ευαίους αναφέρει ο Μωυσής στη Γένεση.

Οι Ευαίοι ήταν ένας αρχαιότατος νομαδικός λαός που φέρεται να ήταν εγκαταστημένος μόνιμα στην αρχαία Παλαιστίνη πριν την εκεί εγκατάσταση του Αβραάμ, οι απόγονοι του οποίου καθοδηγούμενοι από τον Γιαχβέ έμελλε να υποτάξουν και αυτόν τον λαό μεταξύ άλλων εισβάλλοντας στα εδάφη τους. Οι Ευαίοι φέρονται να είχαν φυλετική συγγένεια με τους κατοίκους της Χαναάν, εκ του γεγονότος ότι κατοικούσαν πλησίον αυτών, σε ορεινή περιοχή του σημερινού Ισραήλ κοντά στην Ιερουσαλήμ. Από τον λαό αυτό προέρχονταν οι ηγεμόνες της βιβλικής πόλης Συχέμ.
Στους μετέπειτα χρόνους, μετά την περιπλάνηση των Ισραηλιτών στην έρημο του Σινά (42 χρόνια), όταν ο Ιησούς του Ναυή περνώντας με τον λαό του τον Ιορδάνη ποταμό ξεχύθηκε στη Παλαιστίνη οι Ευαίοι ήταν ένας από τους επτά λαούς που διέμεναν στη περιοχή. Σημαντικότερες πόλεις των Ευαίων ήταν η Γαβαών, η Βηρώθ και η Κιριάθ-ιαρείμ. Επί βασιλείας Σολομώντα είχαν ήδη καταστεί σκλάβοι των Ιουδαίων. Μετά την βαβυλωνιακή κατάκτηση έπαψαν ν΄ αναφέρονται οι Ευαίοι.

Οι Ευαίοι αναφέρονται σε αρκετά βιβλία της Παλαιάς Διαθήκης όπως στη Γένεση (15:19), Ιησού του Ναυή (3:10), Δευτερονόμιο (7:1-3), Κριτές (3:03), Β΄ Σαμουήλ (24:1-7), Α΄ Βασιλέων (9:20-21) και Β΄ Χρονικών(8:7-8). Η μεγάλη αυτή παράθεση σε διαφορετικές περιόδους αποδεικνύουν ότι ο λαός αυτός ήταν ιδιαίτερα οργανωμένος και ανεπτυγμένος. Πολλά δε βιβλικά πρόσωπα φέρονται να είχαν καταγωγή απ΄ αυτόν τον λαό.

Ετυμολογικά το όνομα καλύπτεται από πέπλο μυστηρίου με δεδομένο ότι γράφεται εξ ολοκλήρου μόνο από φωνήεντα, χωρίς κανένα σύμφωνο, αμφίβολο έτσι πως προφέρονταν στη χαλδαϊκή, αρμαϊκή και άλλες γλώσσες. Έχουν προταθεί από ιστορικούς διάφορες υποθέσεις εμπλέκοντας ακόμα τους Αχαιούς και τους Χουρρίτες με προσθαφαίρεση συμφώνων. Μια ακόμα άποψη είναι ότι το όνομα ίσως να προέρχεται από την αραμαϊκή λέξη "κίβα" που σημαίνει φίδι.
Cream

Οι Cream ήταν βρετανικό ροκ συγκρότημα, το οποίο υπήρξε από το καλοκαίρι του 1966 μέχρι το Νοέμβριο του 1968. Αποτελούνταν από τον Έρικ Κλάπτον στην κιθάρα, τον Τζακ Μπρους στο μπάσο και τα φωνητικά και τον Τζίντζερ Μπέηκερ στα τύμπανα.
Μάριο Κιαττόνε

Ο Ιταλοελβετός αρχιτέκτονας Μάριο Κιαττόνε γεννήθηκε το 1891 στο Μπέργκαμο. Ήταν ο γιος του τυπογράφου και ζωγράφου Γκαμπριέλε Κιαττόνε. Σπούδασε αρχιτεκτονική στην Accademia di Brera του Μιλάνου. Παρακολούθησε επίσης μαθήματα στη Σχολή Εφαρμοσμένων Τεχνών .
Κουραϊσίτες

Οι Κουραϊσίτες ή Κορεϊσίτες (αραβικά: قريش, Quraysh) ήταν πανίσχυρη αραβική φυλή εμπόρων που ήλεγχε τη Μέκκα και το ιερό της Κάαμπα κατά την εμφάνιση του Ισλάμ. Από την ίδια φυλή προερχόταν ο Προφήτης Μωάμεθ, του οποίου η οικογένεια ανήκε στη φατρία Χασίμ (Μπανού Χασίμ).

Γενεαλογικά, η φυλή των Κουραϊσιτών ήταν αρχικώς κλάδος της φυλής Μπανού Κινάνα, η οποία καταγόταν από το νοτιοαραβικό φυλετικό κλάδο των Μουντάρ. Για αρκετές γενιές ήταν διασκορπισμένοι μεταξύ άλλων φυλετικών ομαδοποιήσεων. Η ένωσή τους, περίπου πέντε γενιές πριν το Μωάμεθ, οφείλεται στον Κουσάι ιμπν Κιλάμπ, ο οποίος με τον πόλεμο και τη διπλωματία δημιούργησε μια συμμαχία που κατάφερε να ελέγχει τελικά την Κάαμπα, ένα σημαντικό παγανιστικό ιερό τόπο που απέφερε έσοδα στη Μέκκα εξαιτίας της πληθώρας προσκυνητών που προσέλκυε. Κατόπιν συγκέντρωσε τους συμμάχους του αρχηγούς των φυλών και εγκαταστάθηκε στη Μέκκα, όπου απήλαυσε τέτοιας λατρείας και κολακείας από το λαό του που αναγνωρίστηκε ως ντε φάκτο βασιλιάς του, θέση που δεν απήλαυσε κανένας άλλος από τους απογόνους του.

right|thumb|ο Άμπντι Μανάφ των Κουραϊσιτών, γιος του Κουσάι ιμπν Κιλάμπ
Γεώργιος Καπουράλος

Ο Γεώργιος Καπουράλος, (Πάτρα 1921 - ), ήταν Έλληνας πολιτικός από την Αχαΐα.

Ήταν πρόεδρος του δημοτικού συμβουλίου και πρόεδρος του εργατικού κέντρου Πατρών. Εκλέχτηκε βουλευτής Αχαΐας με το ΠΑΣΟΚ στις εκλογές του 1981 με 10.571 ψήφους, και στις εκλογές του 1985 ξανά με το ΠΑΣΟΚ χωρίς σταυρό προτίμησης αφού οι εκλογή των βουλευτών έγινε με λίστα. Στο ΠΑΣΟΚ ήταν μέλος της κεντρικής επιτροπής του κόμματος και ήταν στην «ομάδα των λιβανέζων» σε αυτούς δηλαδή που υποστήριζαν μέσα στο κόμμα τον Α. Λιβάνη και τον συμβουλεύονταν.
Αμπντούλ Ραζαγκί Καμαρά

Ο Αμπντούλ Ραζαγκί Καμαρά είναι διεθνής ποδοσφαιριστής από την Γουινέα, ο οποίος διαθέτει επίσης την γαλλική εθνικότητα, γεννημένος στις 20 Φεβρουαρίου 1990 στο Μαμού (Γουνέα), και που αγωνίζεται στον ΠΑΟΚ υπό την μορφή δανεικού από την ΦΚ Σοσό.
Παναγιώτης Κάντζιας

Ο Παναγιώτης Κάντζιας, (Πάτρα 1900 - Πειραιάς 1954), ήταν Έλληνας βιομήχανος και πολιτικός.

Γεννήθηκε στην Πάτρα αλλά έζησε όλη του σχεδόν την ζωή στον Πειραιά. Ήταν πρόεδρος του Εμπορικού συλλόγου Πειραιώς την περίοδο 1935-1936 και πρόεδρος του Εμπορικού και βιομηχανικού επιμελητηρίου Πειραιώς το 1935 - 1941 και το 1944 - 1953. 

Το 1947 εκλέχτηκε βουλευτής Πειραιώς με το Λαϊκόν Κόμμα παίρνοντας 6653 ψήφους. Ήταν δύο φορές υπουργός εφοδιασμού στην Κυβέρνηση Κωνσταντίνου Τσαλδάρη Οκτώβριος 1946, στην Κυβέρνηση Δημητρίου Μαξίμου 1947 και υπουργός εμπορικής ναυτιλίας στην Κυβέρνηση Σοφοκλή Βενιζέλου Σεπτέμβριος 1950.
Χρυσόστομος Ζέρβας

Ο Επίσκοπος Χρυσόστομος Ζέρβας, ήταν Έλληνας Επίσκοπος και Μητροπολίτης της Ιεράς Μητροπόλεως Καρυστίας και Σκύρου. Ο κατά κόσμον Χρήστος Ζέρβας γεννήθηκε στις Κονίστρες Καρυστίας το 1898. Αποφοίτησε από τη Θεολογική Σχολή Αθηνών το 1924. Το ίδιο έτος χειροτονήθηκε Διάκονος και Πρεσβύτερος από τον Καρυστίας Παντελεήμονα Φωστίνη. Υπηρέτησε ως Ιεροκήρυκας στις Μητροπόλεις Καρυστίας (1924-1931), Δημητριάδος, Χαλκίδος, Σερβίων, Σισανίου και Πρωτοσύγκελος στη Μητρόπολη Χαλκίδος (1941-1957). Στις 26 Νοεμβρίου 1957 χειροτονήθηκε Μητροπολίτης Καρυστίας και Σκύρου. Εκοιμήθη στην Αθήνα στις 11 Ιουλίου 1968.
Κατηγορία:Έλληνες ιεράρχες
Είμαι αθώος

Το Είμαι αθώος είναι κινηματογραφική ταινία που γυρίστηκε στα 1960, σε παραγωγή Κλέαρχου Κονιτσιώτη και Φίνος Φιλμ και σε σκηνοθεσία Ντίνου Κατσουρίδη. Το σενάριο βασίστηκε στο "Υπόθεση Ντρέυφους", θεατρικό έργο του Μανώλη Σκουλούδη.
Το τελευταίο ψέμμα

Το τελευταίο ψέμμα είναι ελληνική δραματική ταινία του 1957, σε σκηνοθεσία Μιχ. Κακογιάννη. Το σενάριο το έγραψε ο ίδιος ο Κακογιάννης και η παραγωγή ανήκει στη Φίνος Φιλμ και στη Δαμασκηνός - Μιχαηλίδης. Πρωταγωνιστεί η Έλλη Λαμπέτη.
Μια τρελλή... τρελλή... σαραντάρα

Το Μια τρελλή... τρελλή... σαραντάρα είναι ελληνική κωμική ταινία του 1970, σε παραγωγή Φίνος Φιλμ και σε σκηνοθεσία Γιάννη Δαλιανίδη.
Ιόνιτς

Ιόνιτς, (Ионыч) είναι ο τίτλος ενός διηγήματος του Άντον Τσέχωφ, γραμμένο το 1898. Η πρώτη του μετάφραση στα ελληνικά έγινε από τον Βασίλη Ντινόπουλο, το 1990.
Μάκης Γιαννίκογλου

Ο Μάκης Γιαννίκογλου (Σεραφείμ Γιαννίκογλου) (ημερ. γεν.: 25 Μαρτίου 1993, στην Καβάλα) είναι Έλληνας διεθνής ποδοσφαιριστής που αγωνίζεται ως τερματοφύλακας και ανήκει στο δυναμικό της ΦΚ Σούντουβα.
Captain Beyond

Οι Captain Beyond ήταν ροκ συγκρότημα, το οποίο σχηματίστηκε στο Λος Άντζελες των Ηνωμένων Πολιτειών, το 1971.
Φίλιππος Κοντογούρης

Ο Φίλιππος Κοντογούρης ήταν Έλληνας διπλωμάτης, εργαζόταν στο προξενείο της Ελλάδος στο Μοναστήρι κατά την διάρκεια του Μακεδονικού αγώνα με μεγάλη προσφορά σε αυτόν.
Ταράζ

Το Ταράζ (καζακικά: "Тараз / Taraz") είναι η έκτη μεγαλύτερη σε πληθυσμό πόλη του Καζακστάν μετά το Αλμάτι, την Αστανά, το Σίμκεντ, την Καραγκάντα και το Ακτομπέ. Βρίσκεται στο νότιο Καζακστάν κοντά στα σύνορα με το Κιργιστάν και την διαρρέει ο ποταμός Ταλάς. Ο πληθυσμός της υπολογίζεται σε 326.113 κατοίκους (εκτίμηση 2011).
Το Ταράζ είναι μία από τις αρχαιότερες πόλεις στο Καζακστάν, στην αρχαία Υπερωξιανή και το 2001 γιόρτασε τα 2000 χρόνια από την ίδρυσή του (αναγνωρισμένη από την UNESCO), που χρονολογείται από το φρούριο που χτίστηκε στην περιοχή από τους Χιονγκ-νου, το οποίο ονομάζεται Zhizhi και στο οποίο έλαβε μέρος η μάχη του Zhizhi το 36 π.Χ. Η πόλη καταγράφηκε για πρώτη φορά με την επωνυμία "Ταλάς" το 568 μ.Χ. από τον Μένανδρο τον προτήκτωρ. Η μεσαιωνική πόλη Ταλάς ήταν ένα σημαντικό εμπορικό κέντρο στο Δρόμο του Μεταξιού. Το Ταλάς περιγράφεται αργότερα από τον Xuanzang, ο οποίος επισκέφτηκε το Ταλάς το 629 μ.Χ. και αργότερα έγραψε: «Ταξιδεύοντας προς τα δυτικά από το Thousand Springs 140 ή 150 Li, φτάνουμε στην πόλη Daluosi. Η πόλη έχει διάμετρο 8 ή 9 li και εποικίστηκε από Hu (ξένους, εννοώντας τους μη-Κινέζους) εμπόρους από διάφορα έθνη. Τα προϊόντα και το κλίμα είναι περίπου το ίδιο με το Suyab.» Το Ταλάς εξασφάλισε μια θέση στην ιστορία λόγω της Μάχης του Ταλάς το 751 μ.Χ., η οποία διεξήχθη μεταξύ των δυνάμεων της κινεζικής δυναστείας Τανγκ και του αραβικού χαλιφάτου των Αββασιδών. Η μάχη έλαβε χώρα κάπου κατά μήκος του ποταμού Ταλάς στην κοιλάδα Ταλάς. Ένα από τα έμμεσα αποτελέσματά της μάχης ήταν η εισαγωγή του χαρτιού προς τα δυτικά, μέσω της σύλληψης Κινέζων κατασκευαστών χαρτιού από Άραβες.
Lazy

thumb|210px|"Ο Τζον Λορντ"
Το Lazy είναι τραγούδι του χαρντ ροκ συγκροτήματος Deep Purple, το έκτο κομμάτι του δίσκου "Machine Head", ο οποίος κυκλοφόρησε τον Απρίλιο του 1972 από την Purple Records. Τον Ιούλιο του 1972 κυκλοφόρησε σε μορφή 7" βινυλίου το σινγκλ ""Highway Star" με το "Lazy"" στη δεύτερη πλευρά, στην Ιαπωνία, τη Γαλλία και τις Ηνωμένες Πολιτείες, γνωρίζοντας επιτυχία στις πρώτες δύο χώρες.
Αυγουστάλια

Τα Αυγουστάλια ήταν αρχαίες μεγαλοπρεπείς εορτές που τελούνταν στην Αρχαία Ρώμη προς τιμή του πρώτου Αυτοκράτορα της Ρωμαϊκής Αυτοκρατορίας Οκταβιανού Αυγούστου, σε ανάμνηση της εκεί ευτυχούς επανόδου του μετά τις νικηφόρες εκστρατείες του κατά των Πάρθων στην ανατολή (Ελλάδα, Μικρά Ασία, Συρία) επιβάλλοντας την ειρήνη σ΄ όλη την Αυτοκρατορία που ο ίδιος ίδρυσε.

Τα Αυγουστάλια διαρκούσαν μία εβδομάδα από 5 μέχρι 12 Οκτωβρίου και περιελάμβαναν μεταξύ άλλων πανηγυρικών τελετών και αγώνες στον Ιππόδρομο. Οι επιφορτισμένοι με τις τελετές αυτές πρόσωπα και σωματεία ιερέων καλούνταν Αυγουστάλιοι. Η ημέρα της εορτής του Αυτοκράτορα ονομαζόταν "Augustalis".
Ελάτεια Λάρισας

H Ελάτεια Λάρισας είναι ένας οικισμός της πρώην δημοτικής μονάδας του Μακρυχωρίου, η οποία αποτελεί διοικητικό τμήμα του δήμου Τεμπών της Περιφέρειας Θεσσαλίας. Παλαιότερα ονομαζόταν Μικρό Κεσερλί.
Κυβέρνηση Θεμιστοκλή Σοφούλη 1948

Η Κυβέρνηση Θεμιστοκλή Σοφούλη 1948 (Νοέμβριος 1948 – Ιανουάριος 1949) διαδέχτηκε την προηγούμενη κυβέρνηση του ίδιου Πρωθυπουργού, ανασχηματίζοντας, μόνο, τη σύνθεση του υπουργικού συμβουλίου.

Οι φωνές διαμαρτυρίας εναντίον της συγκυβέρνησης Σοφούλη - Τσαλδάρη πλήθαιναν όμως, και οδήγησαν, στο τέλος, στη γρήγορη διάλυση και αυτού του κυβερνητικού σχήματος. Συγκεκριμένα, δυο μέρες μετά το σχηματισμό της, η πλειοψηφία των βουλευτών του Φιλελεύθερου κόμματος, αποφάσισε να αρνηθεί την ψήφο εμπιστοσύνης στη νέα κυβέρνηση, ως "«κακέκτυπον ομοίωμα της παραιτηθείσης και ανίκανον να εξυπηρετήσει το αληθές εθνικόν συμφέρον»" . Προχωρώντας ακόμα περισσότερο οι βουλευτές αμφισβήτησαν και την αρχηγία του Θεμ. Σοφούλη, αναγνωρίζοντας ως αρχηγό και εκπρόσωπό τους, το Σοφοκλή Βενιζέλο. Ο Θεμ. Σοφούλης όμως, αρνήθηκε να υποταχθεί στις θελήσεις της πλειοψηφίας των βουλευτών, υποστηρίζοντας ότι δεν έγινε αρχηγός του κόμματος από την κοινοβουλευτική ομάδα, οπότε δε θα καθαιρεθεί και από αυτήν. Όμως, από τη σύνθεση της "νέας" κυβέρνησης δεν έμειναν ικανοποιημένοι ούτε και οι Αμερικανοί. Σύμφωνα με άρθρο της εφημερίδας «Ελευθερία», "«...Αμερικανοί παρατηρητές θεωρούν την σχηματισθείσαν νέαν ελληνικήν κυβέρνησιν ως ουδόλως βελτιώσασα την σύνθεσίν της εν σχεση με την προηγούμενη, μη ικανοποιητική και μη βιώσιμη...»"
Η κυβέρνηση κατάφερε τελικά, να πάρει ψήφο εμπιστοσύνης από τη Βουλή, με διαφορά μίας ψήφου (168 υπέρ - 167 κατά) ενώ ταυτόχρονα με την ίδια διαφορά επικυρωνόταν και η διακοπή των εργασιών του Σώματος μέχρι την 1η Φεβρουαρίου 1949 λόγω εορτών.

Πολύ πριν την έναρξη των εργασιών της επόμενης κοινοβουλευτικής περιόδου και αφού ήταν δεδομένο ότι η Κυβέρνηση δε θα έπαιρνε ψήφο εμπιστοσύνης, ξεκίνησαν οι διεργασίες για την αντικατάστασή της.
Αιματολογία

Η Αιματολογία είναι ένας ιδιαίτερος κλάδος της ιατρικής επιστήμης που κύριο αντικείμενο έρευνας και μελέτης είναι το αίμα, τόσο στη φυσιολογική του, όσο και την παθολογική του κατάσταση. Κατά τις τελευταίες δεκαετίες και ειδικότερα μετά την εφεύρεση του ηλεκτρονικού μικροσκοπίου η ιατρική ειδικότητα της αιματολογίας έχει καταλάβει προνομιούχο θέση μεταξύ άλλων ειδικοτήτων.

Η Αιματολογία μελετώντας την μορφολογία και φυσιολογία των κυττάρων του αίματος κατάφερε αφενός μεν να προσδιορίσει τον τόπο παραγωγής και καταστροφής των αιμοσφαιρίων, όσο επίσης, το σημαντικότερο, να προσδιορίσει αρκετό αριθμό νοσημάτων που έχουν ως αιτία αιματοπάθειες οφειλόμενες σε διαταραχές των παραπάνω κυττάρων, ή ακόμα και στην αντιμετώπιση αιμορραγικών παθήσεων, παθήσεων που συνοδεύονται με αιμορραγία. Στις αιματοπάθειες περιλαμβάνονται οι περισσότερο γνωστές, αναιμίες, πολυερυθραιμίες, λευχαιμίες, κ.ά.
Συνέπεια των προσδιορισμών αυτών ήταν η εφαρμογή ακριβέστερων θεραπευτικών αγωγών και ταυτόχρονα η ταχύτατη ανάπτυξη των εργαστηριακών εξετάσεων και εφαρμογής νέων μεθόδων έρευνας.

Στα πεδία μελέτης της αιματολογίας υπεισέρχονται και άλλα πεδία όπως της βιοχημείας, ιστολογίας, κυτταρολογίας, ανοσοπαθολογίας κ.ά., γεγονός που καθιστά την ειδικότητα αυτή ιδιαίτερα αξιόλογη στη θεραπευτική, με ευρύτατο φάσμα ερευνών.
Ασκουρίδα

Η Ασκουρίδα (ή Ασκουρίς ή Ασκυρίδα, παλαιότερα Νεζερός) είναι αποξηραμένη λίμνη της Θεσσαλίας, που βρισκόταν στις νότιες πλαγιές του Ολύμπου, νότια του χωριού Καλλιπεύκη. Αποξηράνθηκε το 1911 με σκοπό την δημιουργία καλλιεργήσιμης γης, άλλα και την εξάλειψη της ελονοσίας που ταλαιπωρούσε τον τοπικό πληθυσμό. Η λίμνη πριν την αποξήρανσή της καταλάμβανε έκταση 5.500 στρεμμάτων.
Ρακοπόταμος Λάρισας

Ο Ρακοπόταμος Λάρισας είναι οικισμός του Δήμου Αγιάς της περιφερειακής ενότητας Λάρισας με πληθυσμό 12 κατοίκους (2011).

Η παραλία είναι αμμώδης με λίγο βότσαλο και για την πρόσβαση σε αυτή, υπάρχουν δύο παράπλευρα δρομάκια που οδηγούν στην παραλία, μετά την γέφυρα του Ρακοποτάμου. Η παραλία απέχει 8 χιλιόμετρα από τον Αγιόκαμπο.

Στον Ρακοπόταμο πραγματοποιούνται δραστηριότητες εναλλακτικού τουρισμού. Υπάρχουν διαδρομές, που συναντάς ψηλούς καταρράκτες, οι οποίοι φτάνουν πολλές φορές και τα 30 μέτρα. Χωρίζεται σε 3 κολπίσκους, συνδυάζοντας βουνό και θάλασσα, όπου η βλάστηση φτάνει μέχρι τα βράχια της παραλίας.
Ο Ρακοπόταμος έχει πάρει το όνομα του από την παρουσία ενός χειμάρρου,που βρίσκεται εκεί.
Ο σοφέρ της κυρίας Ντέιζι

Η ταινία Ο σοφέρ της κυρίας Ντέιζι (αγγλ. Driving Miss Daisy) είναι δραματική κομεντί, παραγωγής 1989, σε σκηνοθεσία Μπρους Μπέρεσφορντ. Πρωταγωνιστές του κινηματογραφικού αυτού έργου είναι οι Τζέσικα Τάντι, Μόργκαν Φρίμαν και Νταν Ακρόιντ. Η ταινία που βραβεύτηκε με τέσσερα βραβεία όσκαρ, μεταξύ των οποίων και καλύτερης ταινίας, είναι βασισμένη στο ομώνυμο θεατρικό έργο του Άλφρεντ Ούρι.
Επιγραφή Ιδαλίου

Η περίφημη ορειχάλκινη πινακίδα του Ιδαλίου (ή Εδαλίου, Ηδαλίου) στην Κύπρο, χαραγμένη και στις δύο πλευρές της με κυπροσυλλαβική Ελληνική γραφή, βρέθηκε από χωρικούς το έτος 1850 στο εκεί Ιερό της Θεάς Αθηνάς, στη βορειοδυτική ακρόπολη της αρχαίας πόλεως Ιδάλιον. Εν συνεχεία πουλήθηκε στον Duc de Luynes και κατέληξε στην Εθνική Βιβλιοθήκη των Παρισίων (Συλλογή μεταλλικών αντικειμένων, τομέας μπρούτζινων, έκθεμα 2297). Η Επιγραφή Ιδαλίου, γνωστή και ως Πλάκα του Ονάσιλου είναι ορειχάλκινη πινακίδα του 5ου π.Χ. αιώνα, στην οποία χαράχθηκε η συμφωνία του βασιλιά Στασίκυπρου και των κατοίκων του Ιδαλίου από την μια πλευρά και του Ονασίλου και των αδερφών του από την άλλη.
Σύμφωνα με αυτή την συμφωνία, ο Ονάσιλος έπρεπε να θεραπεύει τους τραυματισμένους στρατιώτες κατά τη διάρκεια του πολέμου με τους Πέρσες. Σε αντάλλαγμα, ο βασιλιάς του παραχωρούσε ένα μέρος της κρατικής γης, την οποία ο Ονάσιλος και τα αδέρφια του θα είχαν ατελώς. Αν ο βασιλιάς ή οι κάτοικοι της πόλης αποφάσιζαν να επιστρέψουν το συγκεκριμένο κομμάτι της γης θα έπρεπε να είχαν πληρώσει στον Ονάσιλο και στα αδέρφια του ένα τάλαντο αργυρού.

Η επιγραφή ανακαλύφθηκε το 1850 στο ναό της θεάς Αθηνάς στο Ιδάλιον και χρονολογείται πριν τα 470 π.Χ., καθώς ο ναός καταστράφηκε από τους Φοίνικες όταν κατέλαβαν την περιοχή. Αποτελεί το αρχαιότερο συμβόλαιο ανά τον κόσμο, γραμμένη στην κυπροσυλλαβική γραφή, με την εικόνα της να είχε υιοθετηθεί στο έμβλημα του Τμήματος Κτηματολογίου και Χωρομετρίας Κύπρου.
Ζοσκέν ντε Πρε

Ο Ζοσκέν ντε Πρε (γαλλ. Josquin des Prez, ή Josquin Desprez· λατ. Josquinus Pratensis ή Jodocus Pratensis, περ. 1450 – 27 Αυγούστου 1521), κοινά αναφερόμενος ως "Ζοσκέν", ήταν Γαλλο-Φλαμανδός συνθέτης της Αναγεννησης. Υπήρξε ο διασημότερος Ευρωπαίος συνθέτης θρησκευτικής μουσικής της εποχής του, η σπουδαιότητα του οποίου συγκρίνεται μ' αυτή του Γκιγιώμ Ντυφαί και του Τζιοβάννι Πιερλουίτζι ντα Παλεστρίνα, ενώ θεωρείται κύριος εκπρόσωπος της Γαλλο-Φλαμανδικής Σχολής. Κατά γενική ομολογία, τα έργα του απηχούν τα πρώτα αριστοτεχνικά δείγματα αναγεννησιακής πολυφωνίας, που περιλαμβάνουν μοτέτα, λειτουργίες, κανόνες κλπ., όσο και κομμάτια κοσμικής μουσικής, όπως σανσόν και φρόττολες.

Κατά τον 16ο αιώνα ο Ζοσκέν ανελίχθηκε στον σπουδαιότερο συνθέτη των ημερών του, ενώ επηρέασε πλήθος μουσικών, που μιμήθηκαν εν πολλοίς την τεχνική του και τα εκφραστικά του μέσα. Η φήμη του μνημονεύεται σε γραπτά του Μπαλντασσάρε Καστιλιόνε και του Μαρτίνου Λούθηρου, ενώ κατά τους θεωρητικούς Τζοζέφο Τσαρλίνο και Χάινριχ Γκλαρεάν το μουσικό του ύφος ήταν η προσωποποίηση της τελειότητας. Μάλιστα, πολλοί αντιγραφείς της εποχής, εκμεταλευόμενοι το ηχηρό του όνομα, τον συνέδεσαν με πλείστα ανώνυμα έργα. Τουλάχιστον 374 έργα τού αποδόθηκαν λανθασμένα, κάτι που καταδείχθηκε σχετικά πρόσφατα, χάρη στη σύγχρονη συγκριτική μουσικολογία και τις τεχνικές της. Παρά το ανάστημα της μουσικής του, που κράτησε μέχρι τις αρχές της εποχής του Μπαρόκ και αναβίωσε στις αρχές του 20ού αιώνα, τα βιογραφικά του στοιχεία παραμένουν σκιώδη έως ανύπαρκτα.
Περσηΐς

Η Περσηΐς ήταν μια ελληνιστική πόλη της Μακεδονίας. 

Αναφέρεται από τον Ρωμαίο ιστορικό Λίβιο. Η πόλη ιδρύθηκε από τον Αντιγονίδη βασιλιά Φίλιππο Ε΄ προς τιμήν του υιού του Περσέως, του διαδόχου του. Η ίδρυσή της ανάγεται το 183 π.Χ. όταν ο Φίλιππος εξεστράτευσε εναντίον των Δαρδάνων (καλοκαίρι προς φθινόπωρο). Πολύ πιθανόν η πόλη να ήταν ένα οχυρό. Η μοναδική πληροφορία που προσθέτει ο Λίβιος ήταν ότι βρισκόταν στην Παιονία, κοντά στην πόλη Στόβοι.
Ιερά Μονή Αγάθωνος

Η Ιερά Μονή Αγάθωνος είναι μονή στην Περιφερειακή Ενότητα Φθιώτιδας.
Αλέξιος Στρατηγόπουλος

Ο Αλέξιος Στρατηγόπουλος γεννήθηκε τα τέλη του 12ου με αρχές του 13ου αιώνα. Ήταν στρατηγός της Αυτοκρατορίας της Νίκαιας και είχε λάβει το αξίωμα του Μεγάλου Δομέστικου επί της βασιλείας του Μιχαήλ Η´ του Παλαιολόγου. Έμεινε γνωστός κυρίως λόγω της απελευθέρωσης της Κωνσταντινούπολης από τους Λατίνους, η οποία αποτέλεσε την πιο λαμπρή, αλλά ταυτόχρονα και την τελευταία νικηφόρα στρατιωτική επιχείρισή του, καθώς στην συνέχεια ηττάται σε όλες τις επόμενες μάχες, με αποτέλεσμα να αιχμαλωτιστεί και να παραμείνει ταπεινωμένος μέχρι τον θάνατό του.
Φάνι και Αλέξανδρος

Το Φάνι και Αλέξανδρος (σουηδικά: Fanny och Alexander) είναι δραματική ταινία παραγωγής 1983 σε σκηνοθεσία Ίνγκμαρ Μπέργκμαν. Η ταινία βραβεύτηκε με τέσσερα βραβεία όσκαρ, μεταξύ των οποίων και με Όσκαρ Ξενόγλωσσης Ταινίας. Ο Μπέργκμαν προόριζε το έργο αυτό για την τηλεόραση και γι' αυτό το λόγο σκηνοθέτησε δυο εκδοχές την τηλεοπτική (312 λεπτών) και την κινηματογραφική (189 λεπτών), που προβλήθηκαν αμφότερες στους κινηματογράφους.
Αγκνώ

Το Αγκνώ (γαλλ. και γερμ. γράφεται "Haguenau", προφέρεται στα γερμανικά "Άγκεναου", αλσατ. "Χαβενά" και γράφεται "Hàwenau") είναι η δεύτερη σε μέγεθος πόλη της Αλσατίας στο Νομό του Κάτω Ρήνου σε απόσταση 30 χιλιομέτρων βόρεια του Στρασβούργου. Αποτελεί μια από τις ταχύτερα αναπτυσσόμενες πόλεις της χώρας, έχοντας πληθυσμό που ανέρχεται σε 35.745 κατοίκους (2008)
Αλέξανδρος Δελμούζος

Ο Αλέξανδρος Δελμούζος (1880-10 Δεκεμβρίου 1956) υπήρξε Έλληνας παιδαγωγός και κύριος εκπρόσωπος του εκπαιδευτικού δημοτικισμού. Επίσης ίδρυσε το (Πρότυπο) Πειραματικό σχολείο Πανεπιστημίου Θεσσαλονίκης του ΑΠΘ.
Ιωάννης Μαραγκός

Ο Ιωάννης Μαραγκός (31 Μαρτίου 1833, Άνω Σύρος-17 Δεκεμβρίου 1891, Σμύρνη) ήταν Έλληνας Καθολικός ιεράρχης.

Μετά το πέρας των προκαταρκτικών σπουδών στο Δημοτικό της Άνω Σύρου και της σχολής των Φραγκισκανών στη Νάξο, και κατόπιν υποδείξεως του Καθολικού Επισκόπου Σύρου Αλοΐσιου Βλάγκη, αναχώρησε για την Ρώμη για να προετοιμαστεί στο ιερατικό λειτούργημα. Το 1856 χειροτονείται ιερέας και επιστρέφει στη Σύρο. Λόγω έλλειψης ιερέων καλείται στην Πάτρα όπου υπηρετήσει την εκεί καθολική κοινότητα. Επί εφημερίας του οικοδομείται ο Ενοριακός Ναός του Αγίου Ανδρέα. 

Το 1856 σε ηλικία 33 ετών εκλέγεται βοηθός επίσκοπος Τήνου-Μυκόνου δίπλα στον Επίσκοπο Φραγκίσκο Ζαλώνη. Με τον θάνατο του Ζαλώνη, το 1866 ο Πάπας Πίος Θ΄ τον ονομάζει Επίσκοπο Τήνου-Μυκόνου. Εκτός τις μεγάλες προσπάθειες που κατέβαλε για την άνοδο του πνευματικού και πολιτιστικού επιπέδου του ποιμνίου του που εκείνη την εποχή αριθμούσε 6.000 πιστούς, αποπεράτωσε τον Καθεδρικό ναό της Παναγίας του Ροδαρίου της Ξυνάρας, ανήγειρε νέο Επισκοπικό Μέγαρο και ίδρυσε Ιεροσπουδαστήριο για την εκκλησιαστική του διοίκηση. Οργάνωσε το Αρχείο της Καθολικής Επισκοπής Τήνου το οποίο συγκαταλέγεται μεταξύ των πλουσιωτέρων ελληνολατινικών Αρχείων της Ανατολής. Έλαβε μέρος στην Α΄ Οικουμενική Σύνοδο του Βατικανού της οποίας λόγω της υψηλής θεολογικής του κατάρτισης εξελέγη μέλος και εισηγητής της Δογματικής Επιτροπής. Από τη θέση αυτή είχε την ευκαιρία να γνωρίσει μεγάλες προσωπικότητες του εκκλησιαστικού χώρου, όπως τον Πάπα Πίο Θ΄.
Στις 10 Αυγούστου 1874 ο Γεώργιος Α΄ με βασιλικό διάταγμα αναγνωρίζει τον Μαραγκό "ως επιφορτισμένον με τα επισκοπικά καθήκοντα εις εκείνα τα μέρη του Βασιλείου εις τα οποία δεν υπάρχουσιν άλλοι της αυτής Δυτικής Εκκλησίας Επίσκοποι".

Με την επανίδρυση της Λατινικής Αρχιεπισκοπής Αθηνών, ο Πάπας Πίος Θ΄ τον διορίζει Καθολικό Αρχιεπίσκοπο Αθηνών. Συνέβαλε για την στήριξη και βοήθεια των πληγέντων από τους σεισμούς της Κεφαλλονιάς και του Αιγίου, καθώς επίσης βοήθησε όσους είχαν ανάγκη μετά την ατυχή εξέγερση των Κρητών κατά των Τούρκων. Για το λόγο αυτό τιμήθηκε από την Ελληνική Πολιτεία με τη διάκριση του Ταξιάρχης του βασιλικού Τάγματος του Σωτήρος.

Πέθανε σε ηλικία 58 ετών στη Σμύρνη όπου είχε ταξιδέψει για να συμμετάσχει στην τοπική Σύνοδο. Η επικήδεια ακολουθία έγινε στον Καθολικό Μητροπολιτικό Ναό Αθηνών παρουσία του Προέδρου της Κυβερνήσεως, υπουργών, του δημάρχου και πλήθους πιστών Καθολικών και Ορθοδόξων.
Spiritual Beggars

Οι Spiritual Beggars είναι hard rock/stoner metal συγκρότημα από το Χάλμσταντ της Σουηδίας, το οποίο σχηματίστηκε από τον Μάικλ Άμοτ, γνωστό από τους Arch Enemy, τους Carcass και Carnage.
Τέοντορ φον Οππόλτσερ

Ο Τέοντορ φον Οππόλτσερ (γερμ. "Theodor Egon Ritter von Oppolzer", 26 Οκτωβρίου 1841 – 26 Δεκεμβρίου 1886) ήταν Αυστριακός αστρονόμος, ιατρός και μαθηματικός.
Τζίμμυ Κορίνης

Ο Τζίμμυ Κορίνης (γεν. Αμαλιάδα, 8 Ιουνίου 1937) είναι Έλληνας συγγραφέας, κινηματογραφικός σκηνοθέτης και εκδότης περιοδικών. Ασχολήθηκε ιδιαιτέρως με το είδος του μυθιστορήματος αστυνομικής και περιπετειώδους πλοκής («noir») και θεωρείται ένας από τους πολυγραφότερους του χώρου. Επηρεασμένος από την ανάγνωση του περιοδικού "Μάσκα" στα εννέα του χρόνια, ξεκίνησε την ενασχόλησή του με τη συγγραφή από την ηλικία των 11 ετών , όταν το πρώτο του διήγημα δημοσιεύθηκε σε λογοτεχνικό έντυπο της εποχής. 
Πρωτοεμφανίσθηκε στo περιοδικό «Μάσκα» το 1955. Το πρώτο διήγημα που έγραψε στη "Μάσκα" ήταν μια περιπέτεια του χαρακτήρα "Λέμι Κόσιον". Συνέχισε στο «Μυστήριο» (1958 – 1963) και ακολούθως διαδέχθηκε τον Απόστολο Μαγγανάρη στη «Μάσκα» (ως διευθυντής συντάξεως τα έτη 1963 – 1974). Συνεργάσθηκε επίσης με το Στέλιο Ανεμοδουρά. Έργα του δημοσιεύθηκαν σε πολλά περιοδικά («Φαντάζιο», «Μπουκέτο», «Πρώτο», «Ελληνίδα», «Εικόνες» κ.α.) αλλά και εφημερίδες («Εμπρός») και εκδοτικές εταιρείες ("Ατλαντίς", "Αστήρ Παπαδημητρίου", "'Ομικρον") Στον χώρο του κινηματογράφου εισήλθε με την ταινία «Νυχτοπερπατήματα» (σενάριο) και μια σειρά διαφημιστικών ταινιών που έγραψε και σκηνοθέτησε. Ακολούθως μεταπήδησε στην κρατική τηλεόραση γράφοντας και σκηνοθετώντας δύο κωμωδίες καταστάσεων, δυο θρίλερ (13 και 9 επεισοδίων) καθώς και πέντε 55-λεπτα θρίλερ. Επίσης, έγραψε ένα θρίλερ 9 ημίωρων επεισοδίων που σκηνοθέτησε ο Νίκος Ζαπατίνας. Έγραψε και σκηνοθέτησε ο ίδιος το πρώτο αστυνομικό σίριαλ της ελληνικής τηλεόρασης με τίτλο «ο δολοφόνος που έκλαιγε» (1970, 13 επεισόδια), εν συνεχεία έγραψε το «Μαύρο κλειδί» (12 επεισόδια) αλλά και τη σειρά «Ποιος είναι ο ένοχος» (24 αυτοτελή επεισόδια). 
Εργάσθηκε επίσης στο εξωτερικό και συγκεκριμένα στην Αγγλία όπου έζησε 27 χρόνια (επί 5 έτη δούλεψε στο BBC) συγγράφοντας δυο βιβλία περιπέτειας για λογαριασμό του εκδοτικού οίκου "New English Library". Ήταν τακτικό μέλος της "Writers Guild of Gt Britain" και της "Directors Guild of Gt Britain". 
Για ένα μικρό χρονικό διάστημα ήταν γενικός διευθυντής στον ιδιωτικό τηλεοπτικό σταθμό "Star Channel".
Χρημάτισε επίσης διευθυντής σύνταξης των εκδόσεων "Auto Express" και "Auto Salon" και ήταν για σύντομο χρονικό διάστημα ένας από τους τρεις αρχισυντάκτες της εφημερίδας «Απογευματινή». Τρία από τα μυθιστορήματά του δημοσιεύτηκαν σε συνέχειες στο εβδομαδιαίο περιοδικό "Εικόνες" και τέσσερις από τις νουβέλες του κυκλοφόρησαν σε βιβλία. Ήταν συνεργάτης παραγωγός στην αμερικάνικη ταινία "Blind Date" με πρωταγωνιστές τους Keir Dulea και Kirsty Alley. Συνέγραψε το αρχικό σενάριο σε παραγωγή για τον Χριστόφορο Κολόμβο. Το σενάριό του "Columbus – The Story Never Told" πουλήθηκε (option) στην Αυστραλο-Γαλλική κινηματογραφική εταιρεία "Vivre Films". Επίσης, το σενάριό του "Quest For Troy" επιλέχτηκε στα καλύτερα 32 διεθνούς διαγωνισμού σεναρίου. Το 1998 σε συνεργασία με τον Κώστα Καββαθά, εξέδωσε το περιοδικό "Μάσκα του Τζίμμυ Κορίνη". Είναι τακτικό μέλος της Εταιρείας Ελλήνων Σκηνοθετών. Πιο πρόσφατο έργο του είναι το επίτομο "Pulp Fiction", μία συνολική καταγραφή της ιστορίας του αστυνομικού μυθιστορήματος παγκοσμίως, το οποίο προβλήθηκε ιδιαίτερα.
Λαϊκή όπερα της Βιέννης

<br>

Η Λαϊκή όπερα της Βιέννης (γερμ. "Volksoper Wien") είναι μετά την Κρατική όπερα της Βιέννης η αξιολογότερη όπερα στη Βιέννη. Παρουσιάζει έργα όπερας, οπερέττας, μιούζικαλ και μπαλέτου.

Κατηγορία:Όπερα στην Αυστρία
Ωδείο του Στερν

Το Ωδείο του Στερν (γερμ. "Stern'sche Konservatorium") υπήρξε σχολείο μουσικής στο Βερολίνο. Έπαψε να λειτουργεί το 1936. Ανέδειξε πολλούς μουσικούς που έκαναν σημαντική διεθνή καριέρα. 

Ιδρύθηκε το 1850 ως το «Μουσικό Σχολείο του Βερολίνου» από τους Τζούλιους Στερν, Τίοντορ Κούλακ και Άντολφ Μπέρναρντ Μαρφ. Ο Κούλακ αποχώρησε από το ωδείο το 1855 για να δημιουργήσει μια νέα ακαδημία γλυπτικής και τρισδιάστατης τέχνης. Με την αποχώρηση του Μαρξ το 1856, το ωδείο ανήκε αποκλειστικά στην οικογένεια Στερν και υιοθέτησε το όνομά του. Το 1894 αναλήφθηκε από τον Γκούσταβ Χολάντερ (θείο του συνθέτη ταινιών Φρίντριχ Χολάντερ), ο οποίος μετέφερε την τοποθεσία του σχολείου στην αίθουσα συναυλιών του Βερολίνου.

Κατηγορία:Ωδεία
Γκίτι ουντ Έρικα

Οι Γκίτι ουντ Έρικα (γερμ. "Gitti und Erika" ή "Gitti und Erica") είναι ντουέτο της Γερμανικής ελαφράς μουσικής. Ιδρύθηκαν στη δεκαετία του 1970 και λόγω ανασύνθεσης έχουν δύο ονόματα.
Λιάνε Χάιντ

Η Λιάνε Χάιντ ("Liane Haid", 16 Αυγούστου 1895 - 28 Νοεμβρίου 2000) ήταν Αυστριακή ηθοποιός.
Τέμενος Αγίας Πετρούπολης

Το Τέμενος Αγίας Πετρούπολης (Ρώσικα: Санкт-Петербу́ргская мече́ть) είναι ένα τέμενος το οποίο βρίσκεται στο κέντρο της Αγίας Πετρούπολης στη Ρωσία. Το Τέμενος όταν κτίστηκε το 1910 και όταν εγκαινιάστηκε 1913 ήταν το μεγαλύτερο τέμενος της Ευρώπης με δύο μιναρέδες ύψους 49 μέτρων και εντυπωσιακό τρούλο ο οποίος υψώνεται στα 39 μέτρα. Ο τρούλος είναι ξεκάθαρα ορατός από την γέφυρα Τρίνιτι στον ποταμό Νέβα. Το Τέμενος μπορεί να χωρέσει μέχρι και πέντε χιλιάδες πιστούς.

Η θεμελίωση του ναού ξεκίνησε το 1910 ως επέτειος μνήμης της βασιλείας του Αμπντούλ Αχάτ Κχαν στη Μπουχάρα. Το Τέμενος ήταν δώρο του εμίρη της Μπουχάρα (την εποχή εκείνη η πόλη ήταν μέρος της Ρωσικής Αυτοκρατορίας). Την εποχή εκεί η μουσουλμανική κοινότητα ξεπερνούσε τα 8.000 άτομα. Το Τέμενος κατασκευάστηκε με προοπτική να χωράει η πλειοψηφία των πιστών της μουσουλμανικής κοινότητας. Ο αρχιτέκτονας Νικολάϊ Βασίλεβ για την κατασκευή εμπνεύστηκε από το Τέμενος Γκουρ-ε Αμρίς, μαυσωλείο του κατακτητή στην Ασία Ταμερλάνου της Σαμαρκάνδης.

Οι προσκυνητές διαχωρίζονται με βάση το φύλο κατά την διάρκεια της προσευχής. Συγκεκριμένα οι γυναίκες προσεύχονται στο πρώτο όροφο ενώ οι άνδρες προσκυνητές προσεύχονται στο ισόγειο. Οι Μπολσεβίκοι έκλεισαν το τέμενος και κατά την διάρκεια του Β΄ Παγκόσμιου Πολέμου χρησιμοποιήθηκε ως αποθήκη ιατρικού εξοπλισμού. Το 1956 το τέμενος επιστράφηκε ως θρησκευτικός χώρος στην μουσουλμανική κοινότητα της Αγίας Πετρούπολης και μια μεγάλη ανακαίνιση έγινε το 1980.

Σήμερα εκτιμάται ότι 700 χιλιάδες μουσουλμάνοι ζούνε στην Αγία Πετρούπολη και το τέμενος αυτό δεν επαρκεί, έτσι υπάρχουν σχέδια για να χτιστεί ένα νέο τέμενος.
Ελεάνα Απέργη

Η Ελεάνα Απέργη (γενν. 19 Φεβρουαρίου 1932) είναι Ελληνίδα ηθοποιός. Απεφοίτησε από τη Δραματική σχολή «Κωστή Μιχαηλίδη» το 1955.
Διονύσης Παγουλάτος

Ο Διονύσης Παγουλάτος ήταν Έλληνας ηθοποιός. Γεννήθηκε στο Αργοστόλι της Κεφαλλονιάς το 1923. Αποφοίτησε από την σχολή του "Εθνικού Θεάτρου" το 1948.
Οι Δύο Ορφανές

Οι Δύο Ορφανές (αγγλ. "Orphans of the Storm") είναι αμερικάνικη ταινία του βωβού κινηματογράφου σε σκηνοθεσία του Ντ. Γ. Γκρίφιθ με πρωταγωνίστριες τη Λίλιαν Γκις και την Ντόροθι Γκις.
Ένας Άγγελος στα Δεξιά

Το Ένας Άγγελος στα Δεξιά ("Angel on the Right", "Fararishtay kifti rost") είναι κινηματογραφική ταινία του 2002 σε σκηνοθεσία του Γιαμσήντ Ουσμόνοβ. Προβλήθηκε στο Φεστιβάλ Κανών το 2002.
Νέον Κόμμα

Το Νέον Κόμμα ήταν ελληνικό πολιτικό κόμμα του χώρου της δεξιάς, που ιδρύθηκε το 1947. Ιδρυτής και πρόεδρος του κόμματος ήταν ο Σπυρίδων Μαρκεζίνης. Το κόμμα διαλύθηκε για να συμμετάσχει στον Ελληνικό Συναγερμό.
Αντιγόνη Δρακουλάκη

Η Αντιγόνη Δρακουλάκη (γενν. Ηράκλειο Κρήτης, 8 Σεπτεμβρίου 1974) είναι Ελληνίδα ηθοποιός. 

Είναι απόφοιτη του Τμήματος Θεατρικών Σπουδών του Πανεπιστημίου Αθηνών καθώς και της Ανωτέρας Δραματικής Σχολής Βεάκη. 

Είναι μέλος του Ι.Τ.Ι. (Ελληνικό Κέντρο του Διεθνούς Ινστιτούτου Θεάτρου) και του Π.Ε.ΣΥ.Θ. (Πανελλήνιος Επιστημονικός Σύλλογος Θεατρολόγων). Έχει βραβευτεί για τη συμμετοχή της στη θεατρική παράσταση «Το Στραβόξυλο» στα Βραβεία Ψαθά, στις 13 Απριλίου 2010.
Βαγγέλης Χοσάδας

Ο Βαγγέλης Χοσάδας (γεν. Άμφισσα 17 Φεβρουαρίου 1961, ύψος 1,87 μ.) είναι Έλληνας παλαίμαχος ποδοσφαιριστής, που αγωνίζονταν στη θέση του τερματοφύλακα και νυν προπονητής ποδοσφαίρου. Έχει λάβει μέρος σε 236 αγώνες της Α΄ Εθνικής κατηγορίας.

Ξεκίνησε τον αθλητισμό από τον Φωκικό. Καθώς διέθετε πλούσια σωματικά προσόντα, γρήγορα τον εντόπισαν παράγοντες του ΠΑΟ και τον πρότειναν για μετεγγραφή στη διοίκηση της ομάδας, η οποία και τον απέκτησε, το καλοκαίρι του 1981. Στη συνέχεια παραχωρήθηκε σαν δανεικός στον Ηλυσιακό, με τον οποίο αγωνίσθηκε στο πρωτάθλημα της Β΄Εθνικής την περίοδο 1981-82. Επέστρεψε στον Παναθηναϊκό, όπου όμως δεν κατάφερε να κερδίσει θέση βασικού γκολκίπερ.

Σταθμό στην αγωνιστική του καριέρα αποτέλεσε η μεταπηδησή του στον ΟΦΗ, το καλοκαίρι του 1983. Στην ομάδα της Κρήτης ο Χοσάδας έπαιξε για δώδεκα συνεχείς περιόδους, πραγματοποιώντας εντυπωσιακές εμφανίσεις, ενώ συμμετείχε και σε αγώνες ευρωπαϊκών κυπέλλων. Ο Χοσάδας συμπεριλαμβάνεται μεταξύ των κορυφαίων από πλευράς συμμετοχών παικτών της ομάδας, έχοντας αγωνιστεί με τη φανέλα της σε "164" αγώνες Α΄ Εθνικής.

Το 1995-97 συνέχισε τη σταδιοδρομία του στην Ξάνθη (44 συμμετοχές), μετά στον Εθνικό Αστέρα στη Β Εθνική αλλά και στην Α΄ Εθνική (28 συμμετοχές), για να γυρίσει και να τερματίσει την πορεία του και πάλι με τη φανέλα του ΟΦΗ το 1999-2001, σε ηλικία 40 ετών.

Ακολούθησε το επάγγελμα του προπονητή (είναι κάτοχος διπλώματος UEFA PRO), σε ομάδες κυρίως της Ρόδου, όπου και διαμένει μόνιμα τα τελευταία χρόνια.
Παναγιώτης Πετράκης

Ο Παναγιώτης Πετράκης (Χαλάνδρι 27 Νοεμβρίου 1976-) είναι Έλληνας ηθοποιός.
Λιούις και Χάρις

Το Λιούις και Χάρις, (αγγλικά: "Lewis and Harris") είναι νησί του Ηνωμένου Βασιλείου και συγκεκριμένα το μεγαλύτερο νησί του νησιωτικού συμπλέγματος των Εξωτερικών Εβρίδων αλλά και των Εβρίδων. Είναι το μεγαλύτερο νησί της Σκωτίας και το τρίτο μεγαλύτερο του Ηνωμένου Βασιλείου με έκταση 2.179 τ.χλμ. και έχει 21.031 κατοίκους (2011). Στο Λιούις και Χάρις βρίσκεται και η μεγαλύτερη πόλη των Εβρίδων, η πρωτεύουσα Στόρνογουεϊ με περίπου 9.000 κατοίκους. Το όνομα του νησιού προκύπτει από την ένωση των ονομάτων Λιούις και Χάρις επειδή Λιούις ονομάζεται το βόρειο τμήμα του νησιού ενώ Χάρις το νότιο. Συχνά όμως αναφέρονται και σαν δύο ξεχωριστά νησιά. Διοικητικά ανήκει στην περιφέρεια των Εξωτερικών Εβρίδων.
Άντονι Χόροβιτς

Ο Άντονι Χόροβιτς (γεννημένος στις 5 Απριλίου 1956 στο Στάνμορ της συνοικίας Χάρροου του Λονδίνου) είναι συγγραφέας βιβλίων και τηλεοπτικών σεναρίων, γνωστός διεθνώς κυρίως για τα παιδικά κατασκοπικά μυθιστορήματα με πρωταγωνιστή τον έφηβο ήρωα Άλεξ Ράιντερ αλλά και για άλλα έργα του. Έχει γράψει πολλά παιδικά βιβλία όπως οι σειρές Η δύναμη των Πέντε (The Power of Five), Άλεξ Ράιντερ (Alex Rider) και The Diamond Brothers, συνολικά πάνω από 50 βιβλία.
Άιλα

Το Άιλα, (αγγλικά: "Islay") είναι νησί του Ηνωμένου Βασιλείου και συγκεκριμένα το τέταρτο μεγαλύτερο νησί του νησιωτικού συμπλέγματος των Εβρίδων. Είναι το πέμπτο μεγαλύτερο νησί της Σκωτίας και το όγδοο μεγαλύτερο του Ηνωμένου Βασιλείου με έκταση 620 τ.χλμ. και έχει 3.228 κατοίκους (2011). Πρωτεύουσα του νησιού είναι το Πορτ Έλλεν με 830 κατοίκους και ανήκει διοικητικά στην περιφέρεια του Άργκαϊλ και Μπιουτ.
Μαλ

Το Μαλ, (αγγλικά: "Mull") είναι νησί του Ηνωμένου Βασιλείου και συγκεκριμένα το τρίτο μεγαλύτερο νησί του νησιωτικού συμπλέγματος των Εβρίδων και το δεύτερο μεγαλύτερο των Εσωτερικών Εβρίδων. Είναι το τέταρτο μεγαλύτερο νησί της Σκωτίας και το έκτο μεγαλύτερο του Ηνωμένου Βασιλείου με έκταση 875 τ.χλμ. και έχει 2.800 κατοίκους (2011). Πρωτεύουσα του νησιού είναι το Tobermory με 700 κατοίκους και ανήκει διοικητικά στην περιφέρεια του Άργκαϊλ και Μπιουτ.
Εστία Νέας Σμύρνης

H Εστία Νέας Σμύρνης είναι Πολιτιστικό Ίδρυμα με έδρα τη Νέα Σμύρνη που ιδρύθηκε το 1930 με στόχο τη διατήρηση της ιστορικής μνήμης των προσφύγων από τη Σμύρνη και γενικότερα τη Μικρασία. Είναι Σωματείο, μη κερδοσκοπικού χαρακτήρα.
Tabloid Junkie

Το Tabloid Junkie είναι ποπ τραγούδι του Μάικλ Τζάκσον. Το τραγούδι εμφανίζεται ως το ενδέκατο κομμάτι του ένατου άλμπουμ του Τζάκσον, ονόματι "", που κυκλοφόρησε το 1995 με δύο δίσκους. Το τραγούδι γράφτηκε και παράχθηκε από τους Μάικλ Τζάκσον, Τζίμμι Τζάμ (Τζέιμς Χάρρις Γ') και Τέρρι Λέβις.

Το τραγούδι έλαβε γενικά θετικές γνώμες από μουσικούς κριτικούς. Το "Tabloid Junkie" είναι ποπ-ροκ τραγούδι, με στίχους να αφορούν την προκατάληψη των ΜΜΕ και την αρνητική κάλυψη των φήμων για τον Τζάκσον και την προσωπική του ζωή, όπως και τα προηγούμενα κομμάτια του Τζάκσον. Το "Tabloid Junkie" είναι το έβδομο κομμάτι του "HIStory: Past, Present And Future, Book I" που αφορά τα ΜΜΕ. Το κομμάτι δεν κυκλοφόρησε ποτέ ως single.
Διεθνής Οικονομικός Έλεγχος

Διεθνής Οικονομικός Έλεγχος ονομάζεται ο έλεγχος των οικονομικών ενός κράτους από άλλα, με σκοπό τη συλλογή των χρεών του κράτους αυτού.

Έχουν υπάρξει οργανώσεις στο παρελθόν για Διεθνή Οικονομικό Έλεγχο:
*1869 - Διεθνής Οικονομική Επιτροπή (γαλλικά: Commission Financière Internationale) για την Τυνησία (μέχρι τις 2 Οκτωβρίου 1884) 
*1876 - Επιτροπή Δημόσιου Χρέους (γαλλικά: Caisse de la Dette Publique) για την Αίγυπτο
*1881 - Διοίκηση του Οθωμανικού Δημόσιου Χρέους (αγγλικά: Ottoman Public Debt Administration, OPDA) για την Τουρκία (Düyun-u Umumiye-i Osmaniye Varidat-ı Muhassasa İdaresi, ή απλά Düyun-u Umumiye όπως ήταν γνωστή)
*1897 - Διεθνής Οικονομικός Έλεγχος (γαλλικά: Commission Internationale Financière) για την Ελλάδα: Διεθνής Οικονομικός Έλεγχος της Ελλάδας 1898
Μέχρι το πλοίο

Το ...Μέχρι το πλοίο είναι ταινία του Αλέξη Δαμιανού. Κέρδισε τιμητική διάκριση σκηνοθεσίας, βραβείο καλύτερης ταινίας ΕΚΚΑ (Ένωση Κριτικών Κινηματογράφου Αθηνών) στο πλαίσιο του 7ου Κινηματογραφικού Φεστιβάλ Θεσσαλονίκης, ενώ την επόμενη χρονιά, στο πλαίσιο του Φεστιβάλ Υβέρ της Γαλλίας, βραβείο σκηνοθεσίας.

Βασίζεται στα διηγήματα «Το δαχτυλίδι» του Σπήλιου Πασαγιάννη, «Νανότα» του Γρηγορίου Ξενόπουλου και σε ένα λαϊκό τραγούδι.
Αγκιτπρόπ

Το [[Κρεμλίνο της Μόσχας|Κρεμλίνο]] σε αφίσα του [[1921]]. Στα τείχη είναι γραμμένη η φράση "Ζήτω η [[Τρίτη Διεθνής]]"
Αγκιτπρόπ ή αγκίτ-προπ () ονομάζεται η πολιτική στρατηγική που χρησιμοποιεί μια σειρά από τακτικές για τη διάδοση και προπαγάνδιση ιδεών και θέσεων, τεχνικές που αποσκοπούν στην επίδραση στην κοινή γνώμη και την κινητοποίησή της υπέρ κάποιων σκοπών ή στόχων. Αν και οι μέθοδοι αυτές είναι κοινές σε διάφορες περιστάσεις, ο όρος χρησιμοποιείται κυρίως για αυτές που εφαρμόστηκαν στη Ρωσική Σοβιετική Ομοσπονδιακή Σοσιαλιστική Δημοκρατία και τη Σοβιετική Ένωση.

Η μετάδοση των μαρξιστικών θεωριών είχε ανατεθεί στο "Τμήμα Αγκιτάτσιας και Προπαγάνδας", το οποίο αποτελούσε τμήμα του Κομμουνιστικού Κόμματος της Σοβιετικής Ένωσης. Το Ρωσικό Τηλεγραφικό Πρακτορείο (γνωστό ως "Ρόστα"), με έδρα τη Μόσχα, έγινε ο σημαντικότερος οργανισμός προπαγάνδας.
Γιώργος Δαδίτσος

Ο Γιώργος Δαδίτσος (γενν. Αθήνα, 9 Μαρτίου 1955 - 20 Αυγούστου 2003, ύψος 1,81 μ.) ήταν έλληνας ποδοσφαιριστής, που αγωνίζονταν στη θέση του τερματοφύλακα.

Ξεκίνησε τον αθλητισμό σε πολύ μικρή ηλικία από το εφηβικό τμήμα της ΑΕΚ και το 1975 παραχωρήθηκε στην Παναχαϊκή, όπου έπαιξε μέχρι το 1977.

Επόμενοι σταθμοί στην καριέρα του ήταν ο Φωστήρας (1977-1978), ο Ολυμπιακός Νέων Λιοσίων (1979-1981) και το Αιγάλεω (1981-1983), με το οποίο κατέκτησε την άνοδο στην Α΄Εθνική κατηγορία, το καλοκαίρι του 1983.

Στη συνέχεια έπαιξε ένα χρονο στον Ατρόμητο Πειραιώς (1983-1984) και το καλοκαίρι του 1984 μεταγράφηκε στην Προοδευτική, με τη φανέλα της οποίας αγωνίστηκε τρεις χρονιές (1984-1987) όποτε και το καλοκαίρι του 1987 έμεινε ελεύθερος. Τον Νοέμβρη του ίδιου έτους μεταγράφηκε στον Ατρόμητο Αθηνών, όπου αγωνίστηκε 2 χρόνια (1987-1989), την πρώτη χρονιά (1987-1988) στην Γ΄ Εθνική κατακτώντας την άνοδο και την δεύτερη (1988-1989) στην Β΄ Εθνική, όποτε και το καλοκαίρι του 1989 έκλεισε την καριέρα του.

Με το τέλος της καριέρας του ασχολήθηκε με το ποδόσφαιρο και σαν παράγοντας (αντιπρόεδρος) και σαν γενικός αρχηγός στην ομάδα της Προοδευτικής, ενώ παράλληλα ήταν ιδιοκτήτης καταστημάτων αθλητικών ειδών. 

Στις 20 Αυγούστου του 2003, ημέρα Πέμπτη, απεβίωσε από οξύ πνευμονικό οίδημα, σε ηλικία μόλις 48 ετών. 

Έκτοτε οι βετεράνοι της ΑΕΚ και της Προοδευτικής καθιέρωσαν φιλικό αγώνα μεταξύ τους, που διεξάγεται στο Γήπεδο Νίκαιας της Προοδευτικής, τιμώντας την μνήμη του Γιώργου Δαδίτσου.
Βόρειο Γιούιστ

Το Βόρειο Γιούιστ ή Νορθ Γιούιστ, (αγγλικά: "North Uist") είναι νησί του Ηνωμένου Βασιλείου και συγκεκριμένα το έβδομο μεγαλύτερο νησί του νησιωτικού συμπλέγματος των Εβρίδων. Έχει έκταση 303 τ.χλμ. και 1.254 κατοίκους (2011). Πρωτεύουσα του νησιού είναι το Lochmaddy και διοικητικά ανήκει στην περιφέρεια των Εξωτερικών Εβρίδων.
Χίσινγκεν

thumb|right|400px|Το Γκέτεμποργκ από τον λόφο Ράμπεργκετ του νησιού.
Το Χίσινγκεν (Σουηδικά: "Hisingen") είναι το τέταρτο μεγαλύτερο σε έκταση νησί της Σουηδίας, μετά το Γκότλαντ, το Έλαντ και το Όρουστ, με έκταση 199 τ.χλμ. Ενώ είναι το μεγαλύτερο, σε πληθυσμό, με περίπου 125.000 κατοίκους.
Ένα μέρος του είναι κομμάτι της πόλης του Γκέτεμποργκ, εκ πρώτης όψης δεν μοιάζει με νησί επειδή το μεγαλύτερο μέρος του χωρίζεται κυκλικά από ένα στενό κανάλι από την ηπειρωτική χώρα. 

Στο νησί βρίσκεται το δεύτερο διεθνές αεροδρόμιο σε επιβατική κίνηση της πόλης με την ονομασία Αεροδρόμιο της Πόλης του Γκέτεμποργκ.
Κυβέρνηση Θεμιστοκλή Σοφούλη Ιανουάριος 1949

Η Κυβέρνηση Θεμιστοκλή Σοφούλη Ιανουάριος 1949 (Ιανουάριος - Απρίλιος 1949) προέκυψε μετά την συμφωνία όλων των πολιτικών δυνάμεων της Ελλάδας, για μια κοινή κυβέρνηση, και αντικατέστησε την προηγούμενη κυβέρνηση του ίδιου Πρωθυπουργού.

Την 1η Φεβρουαρίου 1949 η κυβέρνηση πήρε ψήφο εμπιστοσύνης από τη Βουλή (254 υπέρ σε σύνολο 304 παρόντων). Στις προγραμματικές δηλώσεις ο Πρωθυπουργός είπε μεταξύ άλλων, αναδεικνύοντας τον κύριο σκοπό και στόχο του κυβερνητικού έργου: "«...Κύριε βουλευτές, καθ΄ ην στιγμήν το Έθνος σύσσωμο παλεύει κατά του εχθρού πλήττοντας ζωτικάς του δυνάμεις (…), ο δημοκρατικός πολιτικός κόσμος… με επίγνωσιν της υψίστης σημασίας της ιστορικής αυτής στιγμής ενώνει τας δυνάμεις του όπως συντάξει κοινόν μέτωπον παρά το πλευρόν των ηρωικώς μαχομένων ενόπλων δυνάμεων και των δεινώς χειμαζομένων πληθυσμών»". Για τον σκοπό αυτό, στις 20 Ιανουαρίου 1949, ανακλήθηκε στην ενεργό υπηρεσία στρατηγός Αλέξανδρος Παπάγος -τότε αυλάρχης του βασιλιά Παύλου- ο οποίος ανέλαβε την αρχιστρατηγία του «κατά Γην Στρατού». Στις 27 Ιανουαρίου τον στρατάρχη Παπάγο, πλαισίωσε και το «Πολεμικό συμβούλιο» στο οποίο μετείχαν, ο Πρωθυπουργός, ο Αντιπρόεδρος της Κυβέρνησης, οι Υπουργοί Στρατιωτικών, Ναυτικών και Αεροπορίας, ο υπουργός Δημόσιας Τάξης, ο υπουργός Εξωτερικών, ο Αρχιστράτηγος, ενώ χωρίς δικαίωμα ψήφου μετείχαν ο αρχηγός της «Αποστολής Ευρωπαϊκής Ανασυγκροτήσεως για την Ελλάδα», και οι αρχηγοί της Αμερικανικής και Βρετανικής στρατιωτικής αποστολής. Ο Παπάγος, με δεξί χέρι τον διοικητή του Α΄ Σώματος Στρατού, τον στρατηγό Θρασύβουλο Τσακαλώτο, προχώρησε σε εκκαθαριστικές επιχειρήσεις των κομμουνιστών ανταρτών, πρώτα στην Πελοπόννησο (σχέδιο «Περιστερά») και μετά στη Ρούμελη και τη Θεσσαλία (σχέδιο «Πύραυλος»).

Τον Μάρτιο του 1949, θα ξεσπάσει το περίφημο σκάνδαλο του λαθρεμπορίου συναλλάγματος ,ένα οικονομικό σκάνδαλο με πολλές διακλαδώσεις στα ανώτερα στρώματα της οικονομικής, κοινωνικής και πολιτικής ζωής της χώρας. Ο Σπυρίδων Μαρκεζίνης, θα βρεθεί αναμεμειγμένος στο σκάνδαλο, σαν παραλήπτης σημαντικών χρηματικών ποσών (τελικά θα απαλλαχτεί των κατηγοριών με βούλευμα)- και πολλοί βουλευτές θα ζητήσουν την απομάκρυνσή του από την κυβέρνηση. Ο Μαρκεζίνης όμως, αρνείται να παραιτηθεί, και αντ' αυτού, παραιτείται η κυβέρνηση, προκειμένου να μπορέσει να τον αποπέμψει.
Παναγιώτης Ρουμελιώτης

Ο Παναγιώτης Ρουμελιώτης (Σουέζ, Αίγυπτος, 19 Αυγούστου 1947) είναι Έλληνας οικονομολόγος, πανεπιστημιακός, τραπεζίτης, πολιτικός και συγγραφέας με καταγωγή από τα Δωδεκάνησα.

Υπήρξε οικονομικός σύμβουλος, συνεργάτης και υπουργός του Ανδρέα Παπανδρέου, αναπληρωτής εκτελεστικός διευθυντής του Διεθνούς Νομισματικού Ταμείου, αντιπρόεδρος της Τράπεζας Πειραιώς και καθηγητής σε διάφορα πανεπιστήμια. Από το 2016 έως τον Μάρτιο του 2019 διετέλεσε πρόεδρος της Τράπεζας Αττικής, θέση από την οποία παραιτήθηκε ενόψει επαπειλούμενης διαδικασίας καθαίρεσής του από την Τράπεζα της Ελλάδος.
Audi A4

thumb|305px|Audi A4 2.0 TFSI quattro πέμπτης γενιάς του 2015.
Το Audi A4 είναι ένα μεσαίο αυτοκίνητο της κατηγορίας D, που παράγεται από τη γερμανική αυτοκινητοβιομηχανία Audi από τον Νοέμβριο του 1994 και από τον Αύγουστο του 2015 βρίσκεται στην πέμπτη γενιά του. Η πρώτη γενιά του A4 αντικατέστησε το Audi 80 το 1994.
Αλέξανδρος Ράλλης

Ο Αλέξανδρος Ράλλης (Αθήνα 1909 - 2000) . Υπήρξε αξιωματικός του Πολεμικού Ναυτικού.
Χρυσόστομος Χρυσομαλλίδης

Ο Χρυσόστομος Χρυσομαλλίδης ή Παπαδράκος (1872-;) ήταν ιερέας μακεδονομάχος
Dacia Logan

Το Dacia Logan είναι ένα μικρομεσαίο οικογενειακό αυτοκίνητο της κατηγορίας C, που κατασκευάζεται από τη ρουμανική αυτοκινητοβιομηχανία Dacia, θυγατρική της γαλλικής Renault, από το 2004 έως σήμερα. Τον Ιούλιο του 2008 υπέστη μια ελαφρά ανανέωση, ενώ το 2012 έκανε ντεμπούτο η δεύτερη γενιά του. Η τρίτη γενιά του μοντέλου λανσαρίστηκε στις 29 Σεπτεμβρίου 2020. Η πρώτη γενιά αντικατέστησε το γηρασμένο Dacia 1310, το οποίο σημειωτέον παραγόταν από το 1979 με μικρές αισθητικές βελτιώσεις και είχε βασιστεί στο Renault 12 του 1969.
Ομέρ Μπεριζικί

Ο Ομέρ Μπεριζικί (Omer Beriziky, γενν. στις 9 Σεπτεμβρίου 1950) είναι Μαλγάσιος πολιτικός και διπλωμάτης, Πρωθυπουργός της χώρας από τις 2 Νοεμβρίου 2011 ως τις 16 Απριλίου 2014.
Λουκάς Σαμαράς

Ο Λουκάς Σαμαράς είναι Ελληνοαμερικανός καλλιτέχνης. Στα πρώτα του καλλιτεχνικά βήματα καταπιάνεται με τη ζωγραφική, τη γλυπτική και τα εικαστικά, αλλά σύντομα τον κερδίζει η φωτογραφία, με μία ειδίκευση στις αυτοπροσωπογραφίες αποτυπωμένες σε φωτογραφικές ταινίες Πόλαροϊντ τις οποίες αναπαράγει και μορφοποιεί με τέτοιο τρόπο που συχνά να προκαλεί και να προβληματίζει. Αποτελεί έναν από τους πιο σημαντικούς εκπροσώπους της μεταπολεμικής μοντέρνας τέχνης.
Trabant

Το Trabant ήταν ένα μικρό οικονομικό αυτοκίνητο που παρήχθη στο Τσβίκαου της Σαξονίας της πρώην Ανατολικής Γερμανίας και από τον Οκτώβριο του 1990 της ενιαίας Γερμανίας, από την εταιρεία VEB Sachsenring Automobilwerke Zwickau (Σαξονική Αυτοκινητοβιομηχανία του Τσβίκαου), από τις 7 Νοεμβρίου 1957 έως τις 30 Απριλίου 1991.

Κατά την μακρά αυτή χρονική περίοδο, ήταν το δημοφιλέστερο αυτοκίνητο στην τότε Ανατολική Γερμανία, ενώ διατέθηκε επίσημα και σε πολλά επιπλέον κράτη, εντός και εκτός Ανατολικού Μπλοκ. Σε αντίθεση, ωστόσο, με τις μεγάλης κλίμακας εξαγωγές των άλλων μοντέλων που κατασκεύαζε η χώρα, του Wartburg 311 αρχικά και του Wartburg 353 στη συνέχεια, το Trabant δεν γνώρισε αντίστοιχα μεγάλη διεθνή απήχηση, καθώς η συντριπτική πλειοψηφία των Trabant είχε προβλεφθεί επίσημα ως όχημα στα πλαίσια της εγχώριας αγοράς.

Χρονολογικά, υπήρξαν 4 διαδοχικές εκδοχές του, από τις οποίες το Trabant 601 παρέμεινε στην παραγωγή επί 27 χρόνια σχεδόν αμετάβλητο και, ως αποτέλεσμα, είναι το πιο γνωστό στο ευρύ κοινό, σε βαθμό που συχνά αποκαλείται Trabant σκέτο. Συνολικά, κατασκευάστηκαν 3.096.099 αντίτυπα όλων των εκδοχών του Trabant.
Κώστας Ε. Τσιρόπουλος

μικρογραφία|Κώστας Ε. Τσιρόπουλος φωτ. Βασίλη Δ. Γόνη
Ο Κώστας Τσιρόπουλος ( 22 Οκτωβρίου 1930-23 Φεβρουαρίου 2017 ) ήταν Έλληνας συγγραφέας και εκδότης.
Άντριου Χόλνες

Ο Άντριου Χόλνες ("Andrew Michael Holness", 22 Ιουλίου 1972) είναι Τζαμαϊκανός πολιτικός, ο οποίος είναι πρωθυπουργός της χώρας από τις 3 Μαρτίου του 2016. Υπηρέτησε ξανά στο αξίωμα από τις 23 Οκτωβρίου 2011 ως τις 5 Ιανουαρίου 2012. Από το 2007 ως το 2012 ήταν και υπουργός Παιδείας. Είναι παντρεμένος με την Τζούλιετ Χόλνες και έχουν 3 παιδιά. Ανήκει στο Εργατικό Κόμμα της Τζαμάικα, του οποίου ηγείται από το 2011.
Φαρέτρα

thumb|right|200px|Φαρέτρα

Η φαρέτρα (από το ρήμα «φέρω») ως παρελκόμενο μέσο του τόξου, είναι η θήκη στην οποία φυλάσσονται και μεταφέρονται τα βέλη. Σε άλλους πολιτισμούς κατασκευαζόταν από δέρμα, σε άλλους από ξύλο ή γούνα και γενικά με φυσικά υλικά, ανάλογα με το ποια ανευρίσκονταν σε αφθονία σε κάθε περιοχή. Οι σύγχρονες φαρέτρες κατασκευάζονται συνήθως από πλαστικό ή μέταλλο, αν και εξακολουθούν να κατασκευάζονται παραδοσιακές δερμάτινες.

Άλλοτε η φαρέτρα κατασκευαζόταν με βασικό κριτήριο την αντοχή της, τη χωρητικότητά της και την άνεση που παρείχε στον τοξότη -έπρεπε να συμβάλλει στη σωστή συντήρηση των βελών, να είναι σχετικά ελαφριά ώστε να μην κουράζει τον στρατιώτη (πεζό ή ιππέα) και η κατασκευή της να βοηθά στην γρήγορη αφαίρεση του βέλους την ώρα της μάχης. Οι στρατιώτες την έφεραν στο δεξιό ώμο με την κεφαλή της να προβάλλει από τον αριστερό, ώστε να ανασύρουν με το δεξί χέρι το βέλος ταχύτατα και να στοχεύουν χωρίς χρονοτριβή. Στο Βυζάντιο η φαρέτρα ονομαζόταν και «κούκουρον» (από το λατινικό "cucurum") και είχε χωρητικότητα 30-40 βελών.

Οι φαρέτρες αναρτούνταν και σε ειδική θέση της στον εξοπλισμό των αλόγων, όταν οι τοξότες ανήκαν στο ιππικό.

Οι σημερινές φαρέτρες κατασκευάζονται σε διάφορα μεγέθη, ανάλογα με το μήκος του βέλους, και με διάφορα κριτήρια, όπως το να διευκολύνουν την γρήγορη βολή ή να είναι απλώς κομψές. Χρησιμοποιούνται κατά κύριο λόγο από αθλητές της τοξοβολίας.
Λεωνίδας Μαυρομιχάλης

Ο Λεωνίδας Μαυρομιχάλης (; - 31 Μαΐου 2016) ήταν Έλληνας διπλωμάτης.
Ιωάννης Καλλέργης

Ο Ιωάννης Καλλέργης (29 Ιουλίου 1903 - 1976) ήταν Έλληνας διπλωμάτης.